Man brand in ongeluk doodŉ Man het doodgebrand nadat ŉ vragmotor en ŉ voertuig in Riversdal in die Wes-Kaap gebots het. Kapt. Malcom Pojie, ŉ polisiewoordvoerder, het Dinsdag gesê die voertuig het kort na die botsing aan die brand geslaan terwyl die bestuurder agter die stuurwiel vasgekeer was. “Die man was vermoedelik onderweg na Riversdal toe hy beheer oor sy voertuig verloor en reg van voor teen die vragmotor gebots het,” het Pojie gesê. Die drie insittendes van die vragmotor is na die Riversdal-hospitaal geneem vir mediese behandeling. Die Riversdal-polisie ondersoek ŉ saak van strafbare manslag. – Sapa